तेलंगाना मुद्दे पर आज फिर होगी बातचीत  
अलग राज्य के मुद्दे पर केन्द्र और तेलंगाना के नेताओं के बीच ताज़ा बातचीत के दौर का आज आखिरी दिन है और सबती नज़रें इस बात पर टिकी हैं कि दोनों पक्षों के बीच किसी तरह की सहमति बनती है या नहीं।
अलग राज्य के मुद्दे पर केन्द्र और तेलंगाना के नेताओं के बीच ताज़ा बातचीत के दौर का सोमवार को आखिरी दिन है और सबती नज़रें इस बात पर टिकी हैं कि दोनों पक्षों के बीच किसी तरह की सहमति बनती है या नहीं। इस सिलसिले में प्रजा राज्यम पार्टी के मुखिया और फ़िल्म स्टार चिरंजीवी सोमवार को प्रणब मुखर्जी से मिलने वाले हैं।   रविवार को आंध्र प्रदेश के मुख्यमंत्री किरण रेड्डी ने प्रणब मुखर्जी के साथ बैठक करके तेलंगाना मसले के हल के लिए तमाम विकल्पों पर माथापच्ची की। बाद में उन्होंने कहा कि जल्द ही कोई ऐसा हल निकल आएगा जिससे तेलंगाना के लोगों की इच्छाएं पूरी हों।   इस बीच तेलंगाना राष्ट्र समिति के अध्यक्ष चंद्रशेखर राव ने उम्मीद जताई है कि फ़ैसला तेलंगाना राज्य के पक्ष में होगा। साथ ही उन्होंने चेतावनी देते हुए कि अगर केन्द्र ने इस मुद्दे को दबाने की कोशिश की तो वो फिर से भूख हड़ताल पर बैठ जाएंगे।